437.09 REGOLAMENTI DWAR TNISSIL TAL-ANNIMALI TAL-ISPEĊI TAL-MAJJALI (STANDARDS ŻOOTEKNIĊI) L-AVVIŻ LEGALI 262 tal-2010. L-AVVIŻ LEGALI 262 tal-2010. 1. Titolu u skop. (1) It-titolu ta’ dawn ir-regolamenti huwa Regolamenti dwar Standards Żootekniċi applikabbli għal Annimali tat-Tnissil ta’ l-Ispeċi tal-Majjali. (2) L-iskop ta’ dawn ir-regolamenti hu li jimplimentaw id-disposizzjonijiet li jinsabu fid-Direttiva tal-Kunsill tal-Unjoni Ewropea 88/661/KEE dwar standard s żootekniċi applikabbli għal annimali tat-tnissil tal-ispeċi tal-majjali. 2. (1) Kemm-il darba ma jiġix stabbilit xort’ oħra f’dawn ir-regolamenti, it-tifsiriet fl-Att għandhom jibqgħu japplikaw. (2) Għall-fini ta’ dawn ir-regolamenti u kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar is-Servizzi Veterinarji; Kap. 437. Kap. 437. " l-awtorità kompetenti " tfisser l-Awtorità dwar is-Servizzi Veterinarji f’Malta kif imwaqqfa bl-Att; " il-Komunità " tfisser il-Komunità Ewropea kif imwaqqfa bit-Trattat li jistabbilixxi l-Komunità Ewropea; "ktieb tal-merħla " tfisser kull ktieb, inkartament jew mezz ta’ data: (a) li jkun miżmum jew minn assoċjazzjoni ta’ min ikun qiegħed irabbi uffiċjalment approvata minn Malta jew fi Stat Membu li fih dik l-assoċjazzjoni tkun stabbilita jew minn servizz uffiċjali ta’ Malta jew tal-iStat Membru inkwistjoni; (b) li jkun miżmum jew minn assoċjazzjoni għat-trobbija f’Malta iżda li tkun uffiċjalment approvata mill-Istati Membri li fih dik l-organizzazzjoni tkun ġiet stabbilita; (ċ) lifih majjali ta’ razza pura għat-tnissil li huma ta’ razza speċifika ikunu mdaħħla jew reġistrati b’referenza għall-antenati tagħhom; " kummerċ " tfisser kummerċ bejn Stati Membri jew bejn pajjiż terz u Stat Membru f’annimali u l-prodotti tagħhom, negozju jew impjieg biex isir profitt jew qligħ, b’mod partikolari f’bejgħ bl-ingrossa jew bejgħ bl-imnut u tinkludi ftehim f’xi attività ta’ negozju partikolari; "majjal ta’ razza mħallta għat-tnissil " tfisser kull annimal tal-ispeċi tal-majjali li jsegwi l-kriterji li ġejjin: (a) ikun prodott minn razez xjentement imħallta: (i) bejn majjali tar-razza pura għat-tnissil ta’ razez jew nisel differenti; (ii) bejn annimali li huma stess ikunu l-frott ta’ taħlit bejn razez jew nisel differenti; (iii) jew bejn annimali tar-razza pura u annimali li jkunu jappartjenu għal xi waħda jew oħra mill-kategoriji hawn qabel; u (b) għandu jiġi mdaħħal f’reġistru; "majjal ta’ razza pura għat-tnissil " tfisser kull annimal tal-ispeċi tal-majjali, li l-ġenituri u n-nanniet tiegħu jkunu mdaħħla jew reġistrati fiktieb tal-merħla tal-istess razza u li huwa stess ikun imdaħħal jew reġistrat u eliġibbli għad-dħul f’dak il-ktieb tal-merħla; "pajjiż terz " tfisser pajjiż li ma jkunx stat membru tal-Unjoni Ewropea; " ir-Reġistru " tfisser kull ktieb, inkartament jew mezz ta’ data-(a) li jkun miżmum jew minn assoċjazzjoni ta’ min ikun qiegħed irabbi, organizzazzjoni għat-trobbija jew intrapriża privata li tkun uffiċjalment approvata minn Malta jew minn Stat Membru li fih dik l-assoċjazzjoni, organizzazzjoni jew intrapriża tkun ġiet stabbilita, jew minn servizz uffiċjali ta’ Malta jew tal-iStat Membru inkwistjoni; u (b) li fih ikunu majjali ta’ razza mħallta ikunu ġew imdaħħla b’referenza għall-antenati tagħhom; " Stat Membru " tfisser stat li jkun membru fl-Unjoni Ewropea. 3. Kummerċ ma’ Stati Membri ta’ majjali ta’ razza pura għat-tnissil u stabbiliment ta’ kotba tal-merħla. F’Malta, dan li ġej m’għandux ikun projbit, ristrett jew miżmum għal raġunijiet żootekniċi: (a) kummerċ ma’ Stati Membri f’majjali ta’ razza pura għat-tnissil jew fis-semen, l-ova u l-embrijuni tagħhom; (b) l-istabbiliment ta’ kotba tal-merħla, kemm-il darba dawn ikunu skond il-kondizzjonijiet stabbiliti skond ir-regolament 8;(ċ) l-approvazzjoni uffiċjali ta’ assoċjazzjonijiet ta’ min ikun qiegħed irabbi jew organizzazzjonijiet għat-trobbija kif imsemmi fit-tifsira "ktieb tal-merħla" fir-regolament 2(2), li jistabbilixxu jew iżommu kotba tal-merħla skond ir-regolament 8. 4. Approvazzjoni ta’ majjali ta’ razza pura għat-tnissil għat-trobbija. Id-disposizzjonijiet għall-approvazzjoni ta’ majjali ta’ razza pura għat-tnissil għat-trobbija għandhom ikunu adottati skond il-ħtiġiet tal-Komunità Ewropea u skond kull proċedura stabbilita skond l-artikolu 34(b) ta’ l-Att. 5. Żamma ta’ lista ta’ assoċjazzjonijiet jew organizzazzjonijiet ta’ min ikun qiegħed irabbi. L-awtorità kompetenti għandha tfassal u żżomm aġġornat lista ta’ korpi kif imsemmi fir-regolament 3(ċ) ta’ dawn ir-regolamenti u tara li tagħmel dan disponibbli għall-Istati Membri l-oħra u għall-pubbliku. Regoli dettaljati għall-applikazzjoni uniformi ta’ dan ir-regolament jistgħu jiġu adottati skond il-proċedura msemmija fir-regolament 12(1). 6. Dħul fil-kotba tal-merħla ta’ majjali ta’ razza pura għat-tnissil minn Stati Membri. (1) L-assoċjazzjonijiet ta’ min ikun qiegħed irabbi u, jew organizzazzjonijiet għat-trobbija kif msemmi fit-tifsira "ktieb tal-merħla" fir-regolament 2(2) li jkunu uffiċjalment approvati minn Malta jew mis-servizz uffiċjali ta’ Malta, ma jistgħux jopponu d-dħul fil-kotba tal-merħla tagħhom ta’ majjali ta’ razza pura għat-tnissil minn Stati Membri, kemm-il darba huma jkunu konformi mal-ħtiġiet stabbiliti skond ir-regolament 8. (2) Malta tista’ tkun teħtieġ jew tippermetti li ċerti majjali ta’ razza pura għat-tnissil li jkunu mibgħuta minn Stat Membru u li jkollhom karatteristiċi speċifiċi li jkunu jidentifikawhom mill-popolazzjoni tal-istess razza f’Malta biex jiġu mdaħħla f’sezzjoni separata tal-ktieb tal-merħla għar-razza li jkunu jappartjenu għaliha. 7. Majjali ta’ razza pura għat-tnissil u s-semen, l-ova u l-embrijuni ta’ dawk l-annimali għandu jkollhom magħhom, fil-ħin tal-bejgħ tagħhom, ċertifikati li jkunu mfassla skond ir-regolament 8. 8. (1) Dan li ġej għandu jiġi stabbilit skond il-ħtiġiet tal-Komunità Ewropea u skond kull proċedura stabbilita skond l-artikolu 34(b) tal-Att: (a) metodi għat-twettiq ta’ monitoraġġ u verifikar tal-valur ġenetiku ta’ majjali ta’ razza pura għat-tnissil; (b) il-kriterji li jirregolaw l-istabbiliment ta’ kotba tal-merħla; (ċ) il-kriterji li jirregolaw id-dħul fil-kotba tal-merħla; (d) il-kriterji għall-approvazzjoni u sorveljanza ta’ assoċjazzjonijiet ta’ min ikun qiegħed irabbi u, jew organizzazzjonijiet għat-trobbija kif imsemmi fit-tifsira "ktieb tal-merħla" fir-regolament 2(2) li jistabbilixxu jew iżommu kotba tal-merħla; u (e) iċ-ċertifikat imsemmi fir-regolament 7. (2) Pendent id-dħul fis-seħħ tad-disposizzjonijiet stabbiliti fis-sub regolament (1), il-monitoraġġ imsemmi fil-paragrafu (a) ta’ dak is-sub regolament, imwettaq uffiċjalment f’kull Stat Membru u fil-kotba tal-merħla, għandu jkun rikonoxxut minn Malta. (3) L-awtorità kompetenti għandha tfassal u żżomm aġġornata lista ta’ korpi kif imsemmi fir-regolament 3(ċ) u tara li tagħmel dan disponibbli għall-Istati Membri l-oħra u għall-pubbliku. Regoli dettaljati għall-applikazzjoni uniformi ta’ dan ir-regolament jistgħu jiġu adottati skond il-proċedura msemmija fir-regolament 12(1). 9. Kummerċ ma’ Stati Membri f’majjali ta’ razza mħallta għat-tnissil u stabbiliment ta’ reġistri. F’Malta, dan li ġej m’għandux ikun projbit, ristrett jew miżmum għal raġunijiet żootekniċi: (a) kummerċ ma’ Stati Membri f’majjali ta’ razza mħallta għat-tnissil jew is-semen, l-ova u l-embrijuni ta’ dawk l-annimali; (b) l-istabbiliment ta’ reġistri, kemm-il darba huma jkunu konformi mal-kondizzjonijiet stabbiliti skond ir-regolament 12;(ċ) l-approvazzjoni uffiċjali ta’ assoċjazzjonijiet ta’ min ikun qiegħed irabbi u, jew organizzazzjonijiet għat-trobbija u, jew intrapriżi privati kif imsemmi fit-tifsira "ir-Reġistru"fir-regolament 2(2) li jistabbilixxu jew iżommu reġistri skond ir-regolament 12. 10. Adozzjoni ta’ dispożizzjonijiet ta’ majjali ta’ razza mħallta għat-tnissil. Id-disposizzjonijiet għall-approvazzjoni ta’ majjali ta’ razza mħallta għat-tnissil għandhom ikunu adottati skond il-ħtiġiet tal-Komunità Ewropea u skond kull proċedura stabbilita skond l-artikolu 34(b) tal-Att. 11. Majjali ta’ razza mħallta għat-tnissil u s-semen, l-ova u l-embrijuni ta’ dawk l-annimali għandu jkollhom magħhom fil-ħin tal-bejgħ tagħhom ċertifikati mfassla skond il-ħtiġiet tal-Komunità Ewropea u skond kull proċedura stabbilita skond l-artikolu 34(b) tal-Att. 12. (1) Dan li ġej għandu jiġi stabbilit skond il-ħtiġiet tal-Komunità Ewropea u skond kull proċedura stabbilita skond l-artikolu 34(b) tal-Att: (a) metodi għat-twettiq ta’ monitoraġġ u verifikar tal-valur ġenetiku ta’ majjali ta’ razza mħallta għat-tnissil; (b) il-kriterji li jirregolaw l-istabbiliment ta’ reġistri; (ċ) il-kriterji li jirregolaw id-dħul fir-reġistri; (d) il-kriterji għall-approvazzjoni u monitoraġġ ta’ assoċjazzjonijiet ta’ min ikun qiegħed irabbi u, jew organizzazzjonijiet għat-trobbija kif imsemmi fit-tifsira "ir-Reġistru"fir-regolament 2(2) li jistabbilixxu jew iżommu reġistri; u (e) iċ-ċertifikat imsemmi fir-regolament 11. (2) Pendent id-dħul fis-seħħ tad-disposizzjonijiet stabbiliti fis-sub regolament (1), il-monitoraġġ imsemmi fil-paragrafu (a) ta’ dak is-sub regolament, imwettaq uffiċjalment f’kull Stat Membru u fir-reġistri, għandu jkun rikonoxxut minn Malta. 13. Ordnijiet li jistgħu jingħataw mill-Qorti. Il-Qorti tista’ wkoll tordna kull persuna li tkun ħatja għat-twettiq ta’ reat taħt dawn ir-regolamenti, biex tħallas l-ispejjeż li jkunu ntnefqu mill-awtorità kompetenti bħala riżultat tal-imsemmireat, ir-revoka tal-permess li jkun inħareġ taħt dawn ir-regolamenti u l-konfiska, iż-żamma u tneħħija tal-corpus delicti skond l-artikolu 61 tal-Att.